joelniklaus/EU_Wikipedias huggingface dataset:
Zlatovce

Zlatovce sú mestská časť Trenčína, do roku 1976 samostatná obec.

Názvy od konca 18. storočia 
1773 Zlatocz, Zlatowcze; 1786 Zlatócz, Zlatowcze; 1808 Zlatócz, Zlatowce; 1863 Zlatoc; 1873–1902 Zlatóc; 1907–1913 Vágaranyos; od roku 1920 Zlatovce.

Dejiny 
Prvá písomná zmienka pochádza z roku 1244. V roku 1952 bola k obci pričlenená obec Hanzlíková. V roku 1976 bola obec pripojená k Trenčínu.

Charakteristika 
Nachádza sa tu množstvo škôl a obchodov ako aj vlaková stanica, ktorá poskytuje priame spojenie na trase Bratislava - Žilina. Od roku 2014 prebieha výstavba rezidencie Vinohrady- radovej bytovej a domovej zástavby cca 0,5 km severne od centra obce. Súčasťou Zlatoviec je aj Detské mestečko, ktoré začalo písať svoju históriu v roku 1973. V roku 2017 bolo Detské mestečko zapísané do ústredného zoznamu národných kultúrnych pamiatok SR.

Externé odkazy
Zlatovce.szm.com

Zdroje

Mestské časti Trenčína
Alternative dance

Alternative dance alebo indie dance (tiež môže znamenať underground dance v USA) je hudobný žáner, ktorý mieša subžánre rocku s elektronickou tanečnou hudbou. Hoci na britských súostroviach bol veľmi obmedzený, bol v Amerike a celosvetovo zverejnený takými skupinami ako New Order v 80-tych rokoch a The Prodigy v 90-tych rokoch.

Štýl 

Allmusic uviedol k alternative dance mixes „melodická štruktúra piesne alternatívneho a indie rocku s elektronickými beatmi, syntetizátormi a/alebo samplami, a klubovo orientovaná post-disco dance hudba“. Sacramento Bee ho označuje ako „postmodern – Eurosynth – technopop – New Wave v mixéri“. Kultúrny historik Piero Scaruffi naznačuje, že prvým dôkazom electronic body music bolo Belgicko a neskôr Kanada v rokoch 1980 až 1984, ktorý položil základy pre alternative dance prienik v 90-tych rokoch.

Žáner je ťažko opísateľný v klubovej kultúre pre inšpiráciu pri začlenení iných hudobných štýlov ako je synthpop, acid house a trip-hop. Alternative dance umelci sú identifikovaný cez ich označenie, štruktúru alebo splynutie špecifických hudobných prvkov.

Referencie

Externé odkazy 
 Zoznam alternative dance umelcov na Allmusic

Electronica
Rockové hudobné žánre
Čeľuste (film)

Čeľuste (orig. Jaws) je americký film z roku 1975 natočený podľa úspešného románu Petera Benchleyho, ktorý voľne čerpal zo skutočných prípadov útoku žralokov pri pobreží New Jersey v roku 1916. V roku 1976 získal 3 zo 4 nominácií na Oscara v kategóriách najlepší strih (Verna Fields), najlepšia hudba (John Williams) a najlepší zvuk. Odborným poradcom pre nakrúcanie žraločích scén, ktoré pre film zrealizovali austrálski manželia Ron a Valéria Taylorovci, bol elasmobranchológ svetového mena, systematický zoológ a popredný špecialista na drsnokožce prof. Leonard J. V. Compagno. Vzhľadom na kontroverzie, ktoré film vyvolal, sa vo vzťahu k týmto skutočnostiam vyjadril aj pre slovenský dokumentárny film režiséra P. Hrabinského a kameramana Ernesta Grocha Nehaňte žraloka (1998), ktorý vznikol na základe dvoch expedícií slovenských novinárov do Juhoafrickej republiky (1996 a 1998).

Dej 

Dej sa odohráva vo fiktívnom rekreačnom meste Amity, ktoré každoročne navštívi mnoho turistov a rekreantov. Toto leto však veľa z nich nájde smrť v hladných čeľustiach žraloka modrého (Carcharodon carcharias). Nezostáva nič než čakať, až sa objaví niekto, kto bude mať dostatok odvahy na odstránenie obrovského zabijaka. Svoje šťastie tak skúša napríklad lovec žralokov Quint, ichtyológ Hooper, či policajt Brody.

Zaujímavosť 

Pre natáčanie boli vyrobené tri modely, resp. makety žraloka filmármi nazývaného "Bruce", ktorý pláva, hryzie a robí všetko, čo od neho človek s ovládaním požaduje. Stál niekoľko miliónov dolárov a dlho po natáčaní bol predvádzaný v bazéne ako rarita technológie filmových pomôcok.

Externé odkazy 
 
 

Filmy z 1975
Filmy režírované Stevenom Spielbergom
Filmové trilery USA
Filmy Universal Studios
Cyantific

Cyantific vlastným menom Jon Stanley je elektronický producent / DJ z Londýna. Cyantific bola pôvodne dvojica Jon Stanley a Matt Whitehead, ale rozpadli sa v roku 2009. Dvojica sa stretla na strednej škole, kde Matt bol členom heavy metalovej skupiny, a Jon zbieral drum and bassové nahrávky. Spoločne začali robiť hudbu pomocou jednoduchého sekvenčného softwaru na starom počítači. Po niekoľkých rokoch ladenia zvuku vydali svoje prvé vydanie na dnes už zaniknutom vydavateľstve Replicant Audio. Potom začali vytvárať 'Timescape', ktorý bol prijatý vydavateľstvom hudobníka Johna B. Jon robil DJa priamo v Londýne pred High Contrastom, ktorého zaujal 'Timescape'.

V roku 2006 po niekoľkých singloch vydali svoj debutový album Ghetto Blaster. Na albume spolupracovali umelci Matrix a Logistics. V roku 2007 Jon dosiahol uznanie pre svoje DJské zručnosti a vyhral 2007 Xtra Bass cenu za 'best break through DJ'. V roku 2010 Cyantific odštartoval svoje vlastné rovnomenné vydavateľstvo. Prvé vydanie zahŕňa spoluprácu s Logistics nazvané 'Brighter Day' a sólový výkon nazvaný '88mph'.

Zvuk Cyantific je popisovaný ako experimentálny drum and bass.

Diskografia

Albumy 
 Ghetto Blaster (2006)
 Medical History : Cyantific (2007)

Single 
 Forced / Bombjack (2002)
 Timescape / More Than One (2003)
 Neon Skyline (2003)
 90 / All Points West (2003)
 Be True / Heart Beating (feat. Merly B) (2003)
 Little Green Men / Quiet Star (2004)
 Output / Reincarnation Dub (2004)
 Don’t Follow (feat. Diane Charlemagne) / Pulse 101 (2005)
 Without Sound (feat. Tactile) (Compilation Track) (2005)
 Flashback (feat. Logistics) / Can’t Let Go (2006) 
 Ghetto Blaster (Sparfunk Remix) / Coming Unstuck (2006)
 11th Hour (feat. Q Project) (2006)
 Space Station Kru (Compilation Track) (2007)
 Disconnected / The Serpent (2007)
 Outer Limits (feat. Kasra) (Compilation Track) (2007)
 Empty Streets (Compilation Track) (2009)
 Hong Kong Express (Compilation Track) (2010)
 Don’t Follow [Acapella] (Compilation Track) (2010)
 Brighter Day (with Logistics, feat. Natalie Williams) / 88mph (2010)

Remixy 
 London Elektricity – Harlesden (2003)
 The Nextmen – High Score (2003)
 Black Rain - Lifecycle (2004)
 Total Science - Jet Set (2005)
 BCee & Lomax – Can’t Say No (2005)
 Logistics – Space Jam (2006)
 Higher Sense – Cold Fresh Air (2006)
 Aquasky feat. Kool Keith – Movin’ The Hype Track (2006)
 Example – Won’t Go Quietly (2009)
 Netsky - Hold On To Love (2010)
 Zarif – Box Of Secrets (2010)
 Kid Adrift – Oxytocin (2010)

DJ Mixy 
 Journeys Through Innerspace Mix (2006) Mixed for Dogs on Acid. Viac Informácií
 Sex Education Mix (2007) Mixed for Dogs on Acid. Viac Informácií
 Time Flies Mix (2010) 
 Return of the Ghetto Blaster Mix (2010) Viac Informácií

Externé odkazy 
 Cyantific Official Website 
 Cyantific's Myspace Page 
 Cyantific's Discogs Page

Referencie 

Drum and bassové hudobné skupiny
Drum and bassoví hudobníci
Billion Dollar Gravy

Billion Dollar Gravy je tretí drum and bassový album London Elektricity vydaný v roku 2003. Album je známy pre účinkovanie hudobníkov naživo, ako sú Jungle Drummer (bicie), Liane Carroll (jazzové vokály), Andy Waterworth (kontrabas), Robert Owens (spev), a iní, podobne ako v debutovom albume Pull the Plug.

Zoznam skladieb 
 "Billion Dollar Gravy" – 6:23
 "Different Drum" – 7:23
 "Fast Soul Music" – 6:22
 "To Be Me" – 6:16
 "The Great Drum + Bass Swindle" – 7:09
 "Cum Dancing" – 7:15
 "Main Ingredient" – 4:35
 "Harlesden" – 5:44
 "My Dreams" – 7:24
 "Born to Synthesise" – 6:42
 "Syncopated City" – 5:57

Referencie

Externé odkazy 
 Billion Dollar Gravy Review on trancecritic.com
 Lunar Magazine's review of Billion Dollar Gravy
 Billion Dollar Gravy Review on The Guardian

Hudobné albumy z 2003
Albumy London Elektricity
River Plate Aruba

{{Infobox Futbalový klub
| názovklubu = River Plate
| obrázok = 
| celýnázov = River Plate Aruba
| prezývka = RiverplatenseMadiki BoyzThe Dream Team
| založený = 1. február 1953
| štadión = Guiilermo P. Trinidad StadiumOranjestad, Aruba|
| kapacita = 5 500
| predseda =  Mickey Martinus
| mgrtitle = Tréner
| tréner =  Genaro Vargas
| liga = Aruba Division di Honor 
| sezóna = 2017–18	
| pozícia = 7. miesto
| webstránka = http://www.riverplatearuba.com/ 
| vzor_lp1=_river1011h|vzor_t1=_river1011h|vzor_pp1=_river1011h
| ľavéplece1=FFFFFF|telo1=FFFFFF|pravéplece1=FFFFFF|trenírky1=FFFFFF|ponožky1=FFFFFF
| vzor_lp2=_shoulder_stripes_white_stripes_half|vzor_t2=_river1011a|vzor_pp2=_shoulder_stripes_white_stripes_half
| ľavéplece2=000000|telo2=000000|pravéplece2=000000|trenírky2=000000|ponožky2=000000
}}

Club Aruba River Plate, známy tiež ako River Plate alebo jednoducho River, je arubínsky športový klub známy hlavne pre jeho futbalový tím, založený v roku 1953. Jeho domácim sídlom je  časť Madiki, Oranjestad, a svoje domáce zápasy hrá na štadióne Guiilermo P. Trinidad Stadium.

 Úspechy 
 Nacionálne 
Campeonato Nacional
 Víťaz (2): 
 1993
 1997

 Súčasná zostava  2º 3º Legenda: B - Brankár, O - Obranca, Z - Záložník, Ú - Útočník''

Externé odkazy 
 Oficiálna webstránka
 Fan webstránka

Futbalové kluby
Aruba
Ill.Skillz

Ill.Skillz je drum and bassová skupina vytvorená vo Viedni v Rakúsku v roku 2001. Skupina sa skladá z Davida „D.Kay“ Kulenkampffa a Philippa „Raw.Full“ Roskotta, ktorí sa stretli v roku 1999, pokým boli zapojení do propagácie s trife.life! partiou.

Diskografia

EP

Single

Remixy

Spolupráca na

Pozri aj 
 Ill.Skillz Recordings

Externé odkazy 
 Official website

 Ill.Skillz at Urban Artforms 
 Ill.Skillz feature in Knowledge Magazine
 D.Kay feature in Knowledge Magazine
 Ill.Skillz feature on Drumandbass.ru (Rusky)
 D.Kay and Rawfull featured on a Mixmag CD

Rozhovory 
 June 2003 rozhovor s D.Kay na Drum & Bass Arena
 September 2003 rozhovor s D.Kay na DNB Forum
 February 2006 rozhovor s D.Kay na Play.fm

Rakúske hudobné skupiny
Drum and bassové hudobné skupiny
Martina Veličková

Martina Rašková Veličková (* 17. február 1989, Prešov) je slovenská reprezentantka v ľadovom hokeji, hrajúca na poste útočníka, účastníčka Zimných olympijských hier 2010 vo Vancouveri. V sezóne 2012/13 sa stala hráčkou HC OSY Spišská Nová Ves.

V roku 2011 bola členkou slovenského vysokoškolského výberu, ktorý na hokejovom turnaji hier XXV. Svetovej zimnej univerziády získal bronzové medaily.

V sezóne 2010/11 sa stala hráčkou prvého ženského bieloruského klubu Pantera Logojsk. Je členkou kádra, ktorý tréner Miroslav Karafiát definitívne nominoval na majstrovstvá sveta 2011 vo Švajčiarsku..

Klubová kariéra 
S hokejom začínala v rodnom Prešove. Bola žiačkou športovej triedy na Základnej škole a v štvrtom ročníku ako deväťročná prestúpila do špeciálnej chlapčenskej hokejovej triedy. Počas svojej kariéry vystriedala viacero domácich aj zahraničných klubov:
 Šarišanka Prešov 
 HC OSY Spišská Nová Ves
 Caronport Cougars (Kanada)
 HC Slovan Bratislava
 HC Slavia Praha (Česko)
 OSC Berlin (Nemecko) - 3. miesto v Európskom pohári majstrov v sezóne 2009/10 
 Pantera Logojsk (Bielorusko)
 HC OSY Spišská Nová Ves
Pred sezónou 2010/11 sa spolu s ďalšou slovenskou olympioničkou Petrou Pravlíkovou stala hráčkou prvého ženského bieloruského klubu Pantera z mestečka Logojsk, trénerom ktorého bol do skončenia sezóny 2012/13 Vasilij Pankov, v rokoch 1997 - 2000 hráč HC Slovan Bratislava..

Pôsobenie v Bielorusku 
Doterajšia bilancia Martiny Veličkovej v spoločnej lotyšsko-estónsko-bieloruskej lige v sezóne 2010/11 je nasledovná:

Hrá sa 3 x 15 minút čistého času, v prípade remízy nasledujú samostatné nájazdy.

Konečná tabuľka

Reprezentácia 
Do ženskej reprezentácie sa dostala už vo svojich trinástich rokoch. V roku 2003 ako štrnásťročná prvýkrát reprezentovala Slovensko na MS II. divízie v talianskom meste Lecco. Odvtedy je pravidelnou účastníčkou majstrovstiev sveta. na svojom konte má zatiaľ šesť účasti, z toho štyrikrát v II. divízii a dvakrát v I. divízii. V roku 2011, ak sa nič nepredvídané nestane, by sa mala prvýkrát zúčastniť aj bojov v elitnej kategórii MS.

Bola pri všetkých najväčších úspechoch slovenskej ženskej reprezentácie:
 2007 - 1. miesto v II. divízii MS a postup do I. divízie
 2008 - 2. miesto v I. divízii MS
 2008 - postup na Zimné olympijské hry 2010
 2009 - 1. miesto v I. divízii a postup do elitnej kategórie MS

Vrcholom jej doterajšej športovej kariéry je účasť na ZOH 2010 vo Vancouveri.

Zimné olympijské hry 2010 
Na Zimných olympijských hrách 2010 vo Vancouveri dosiahla v jednotlivých zápasoch túto bilanciu:

Referencie

Zdroje 
Martina Veličková na stránke SZĽH v roku 2006
Martina Veličková na stránke o olympijskom športe
Hráčky Tornada Moskovská oblasť víťazkami EPM žien, Martina Veličková v drese OSC Berlín bronzová

Narodenia v 1989
Slovenskí olympionici
Slovenské hokejistky
Osobnosti z Prešova
Slovenskí hokejbalisti
Hokejisti na Zimných olympijských hrách 2010
Galilea

Galilea (po hebrejsky הגליל, Ha-Galil, po arabsky الجليل - al-Džalíl) je hornatá oblasť na severe Izraela. Jej hranice vymedzuje na juhu údolie Emek Jizreel (Jezraelská nížina) a údolie Bejt Šean, na východe Jordánske údolie, Tiberiadske jazero a Chulské údolie. Západ Galiley tvorí pobrežie Stredozemného mora a Emek Zebulun (Zebulunské údolie) a na severe ju ohraničuje pohorie Libanon.

Galilea sa rozdeľuje na Hornú a Dolnú Galileu, ktoré oddeľuje údolie Bikat Bejt ha-Kerem, tiahnúce sa stredom územia od západu na východ. Horná Galilea je hornatejšia, najvyšší vrchol Har Meron dosahuje výšku , Dolná je miernejšia s mnohými širokými údoliami.

Iné projekty

Zdroj

Panoráma 

Izrael
Biblické miesta
AS-201

AS-201 (niekedy aj SA-201) bola misia programu Apollo a zároveň prvý let novej nosnej rakety Saturn IB. Úlohou bolo otestovať systémy rakety a kozmickej lode Apollo. Štart sa uskutočnil 26. februára 1966 na štartovacom komplexe 34 na Cape Canaveral Air Force Station. Let prebiehal po suborbitálnej balistickej dráhe a trval 37 minút a 19 sekúnd. Po vyzdvihnutí bol veliteľský modul prevezený na White Sands Missile Range na ďalšie testy.

Ciele misie 

Cieľom bolo otestovať raketu Saturn IB a zároveň veliteľský a servisný modul kozmickej lode Apollo. Loď Apollo mala sériové číslo CSM-009 a išlo o prvý produkčný exemplár série Block I. Predchádzajúce lode boli iba makety a modely. Táto verzia však nemala spojovací uzol pre lunárny modul, ten bol pridaný až neskôr.

Prípravy na štart 
Prvý stupeň S-IB bol na Cape Canaveral prevezený loďou Promise 14. augusta 1965. Druhý stupeň dorazil 18. septembra, prístrojová sekcia 22. októbra, veliteľský modul 25. októbra a servisný modul 27. októbra. Prvý stupeň bol vztýčený na štartovacej rampe zanedlho po príchode a 1. októbra bol vyzdvihnutý a pripojený druhý stupeň. Prístrojová sekcia bola pripojená 25. októbra a loď Apollo bola pripojená 26. decembra. Pri pozemných testoch sa vyskytla obdoba  "problému roku 2000". Počítač bol v chode dlhú dobu, nezvládol prechod medzi 00:00 a 00:01 a spadol. V januári a februári 1966 prebiehali pozemné testy a napriek pretrvávajúcim problémom s počítačmi sa všetko podarilo stihnúť a 23. februára bol natankovaný servisný modul a raketa bola pripravená na štart.

Štart sa mal uskutočniť 25. februára, ale pri odpočítavaní klesol tlak v jednej z nádrží na kvapalný vodík a palubný počítač štartovaciu sekvenciu prerušil iba štyri sekundy pred štartom. Porucha bola rýchlo opravená, ale kvôli oneskoreniu sa už nestihlo štartovacie okno.

Priebeh letu 
26. februára sa už všetko zaobišlo bez problémov a raketa odštartovala o 16:12:01 UTC. Prvý stupeň vystúpil do výšky 57 kilometrov a odpadol. Potom bol zapálený motor J-2 druhého stupňa, ktorý vyniesol loď Apollo vo výšky  a tiež odpadol. Loď zotrvačnosťou vystúpila do apogea vo výške 488 kilometrov a začala klesať. Pre zvýšenie rýchlosti vstupu do atmosféry bol zapálený motor AJ-10 servisného modulu. Konečná rýchlosť vstupu bola /s. Motor servisného modulu bol zapálený celkom dvakrát, prvýkrát na 184 sekúnd a druhýkrát na 10 sekúnd. Tým bola overená schopnosť reštartu vo vesmíre. Veliteľský modul dopadol do mora 37 minút po štarte a o dve hodiny neskôr bol vyzdvihnutý na palubu lietadlovej lode triedy Essex USS Boxer.

Počas letu došlo k niekoľkým poruchám lode Apollo. Servisný modul nepracoval správne a bolo zistené porušenie vedenia okysličovadla (oxid dusičitý – N2O4) pri čom sa zmiešalo s héliom pre dotlakovanie nádrží. Ďalší problém nastal vo veliteľskom module, kedy došlo ku skratu a strate kontroly počas návratu do atmosféry. Všetky problémy boli vyriešené a už sa neopakovali.

Pozri aj 
 Program Apollo
 Saturn I

Literatúra

Iné projekty

Externé odkazy 
 http://nssdc.gsfc.nasa.gov/database/MasterCatalog?sc=APST201

Program Apollo
Kozmonautika v 1966
Operácia Anakonda

Operácia Anakonda predstavovala prvú významnú bitku  od dobytia jaskynného komplexu Tora Bora vedenú americkými vojskami a ich afganskými spojencami proti bývaléhu vládnemu hnutiu Taliban. Boj prebiehal v oblasti údolia Šahi-Kot a pohoria Arma na území afganského okresu Zormat.  Počas operácie Anakonda sa prvýkrát na strane spojencov zapojilo do boja väčšie množstvo pozemných jednotiek.

Medzi 2. a 16. marcom 2002 sa boja zúčastnilo okolo 1 700 amerických a 1 000 afganských vojakov. Proti ním stálo podľa rôznych odhadov 300 – 1 000 bojovníkov al-Káidy a hnutia Taliban. Počiatočné odhady hovorili len o 150 – 200 nepriateľských bojvoníkoch, no po vypuknutí bojov sa do oblasti presunul aj povstalecký veliteľ Maulavi Saifur Rahman Mansúr s ďalšími bojovníkmi.

Operácia skončia taktickým víťazstvom spojeneckým vojsk. Povstalci boli donútení oblasť opustiť, pričom utrpeli ťažké straty.

Referencie 
 http://sill-www.army.mil/FAMAG/2002/SEP_OCT_2002/SEP_OCT_2002_PAGES_5_9.pdf
 http://www.af.mil/shared/media/document/AFD-060726-037.pdf
 http://www.globalsecurity.org/military/ops/oef-anaconda.htm

Bitky v Afganistane
Vojna v Afganistane (2001 – súčasnosť)
Bitky v 2002
Bitky Austrálie
Kornel Brtko

Kornel Brtko (* 22. máj 1915, Likavka – † 14. máj 2003, Likavka) bol rímskokatolícky kňaz, rodák z obce Likavka. Pôsobil vo farnostiach Tvrdošín (1946 – 47), Oravské Veselé (1947 – 58) a Lúčky (1958 – 1988).

Zo života 
V roku 1939 bol vysvätený za kňaza. Po nástupe komunistov k moci bol sledovaný štátnou bezpečnosťou. Počas svojej pastoračnej činnosti bol aktívny aj ako divadelný režisér a športový nadšenec. Založil mnohé športové krúžky a oddiely, v ktorých aj aktívne pôsobil - volejbal, futbal, stolný tenis, kolky, lyžovanie, šach. Bol zakladateľom telovýchovnej jednoty v obci Oravské Veselé. Režíroval viaceré divadelné hry v obciach Oravské Veselé, Lúčky a Likavka.

Venoval sa tiež včelárstvu, rybárstvu a poľovníctvu. V obci Oravské Veselé bola počas jeho pôsobenia postavená nová farská budova. Je zakladateľom cirkevného spevokolu v Lúčkach. Snažil sa aj o výstavbu nového kostola vo filiálke Kalameny, štátnou mocou to nebolo umožnené. Počas pôsobenia v tejto obci bol viackrát predstavenými navrhnutý za dekana liptovského dekanátu, ale vždy odmietol. Obcou Lúčky bolo vdp. Kornelovi Brtkovi 13. 10. 2002 udelené čestné občianstvo. V obci Oravské Veselé bol 14. augusta 2009 ocenený in memoriam za dlhoročné pedagogické a telovýchovné pôsobenie.

Zomrel dňa 14. mája 2003 v rodnej obci, kde je aj pochovaný. Pohrebnú omšu slúžil spišský biskup Mons. Prof. ThDr. František Tondra.

Knihy 
 Brtko, Kornel: Úlomky zo života, 1994

Referencie

Externé odkazy 
 Kornel Brtko, Oravskevesele.sk 
 Kňazi vo farnosti Lúčky
 Farnosť Tvrdošín
 Obec Likavka - dejiny farnosti

Narodenia v 1915
Úmrtia v 2003
Slovenskí rímskokatolícki kňazi
Open GDF Suez 2010

Open GDF Suez 2010 bol tenisový turnaj žien, ktorý sa konal v dňoch od 8. do 14. februára 2010  v hale na tvrdom povrchu vo francúzskom Paríži. Titul získala Ruska Jelena Dementievová, ktorá vo finále porazila Češku L. Šafářovú. Bol to jej 16. titul v dvojhre na okruhu WTA. Titul vo štvorhre žien získali Češky Iveta Benešová a  Barbora Záhlavová Strýcová, ktoré vo finále porazili zimbabwiansko-americký pár Cara Blacková, Liezel Huberová. Pre Benešovú  a pre Záhlavovú Strýcovú to bol šiesty titul vo štvorhre na okruhu WTA.

Víťazi

Dvojhra žien 

 Jelena Dementievová vs.  Lucie Šafářová 6-7(5) 6-1 6-4

Štvorhra žien 

 Iveta Benešová /  Barbora Záhlavová Strýcová vs.  Cara Blacková /  Liezel Huberová   w / o

Externé odkazy 
 Oficiálna stránka turnaja

 
Open Gaz de France
WTA Tour 2010
Likava (hrad)

Likava (-normovaný názov) alebo Likavský hrad je hradná zrúcanina v chotári obce Likavka, okres Ružomberok. Je najväčším hradom Liptova a jeho hlavnou úlohou bolo strážiť dôležitú cestu z Považia na Oravu a do Poľska. 

Prvá písomná zmienka pochádza z roku 1315, keď ho Karol Róbert daroval županovi Dončovi. V rokoch 14311434 bol v rukách husitskej posádky, ďalšími vlastníkmi boli Ján Hunyadi, Peter Komorovský, Zápoľskovci, Pekryovci, Ján Krušič, Ilešháziovci a Tököliovci. Po potlačení povstania I. Tököliho prešiel pod správu eráru.

V roku 1447 sa stal stoličným hradom a strediskom kráľovského hradného panstva Likava, ku ktorému patrili mestá a mestečká Ružomberok, Nemecká Ľupča (dnešná Partizánska Ľupča), Liptovský Trnovec, Liptovská Sielnica, Bobrovec a ďalších 17 obcí. K pôvodnému jadru hradu bol po roku 1435 pristavený dolný hrad, v 2. polovici 15. storočia gotický horný hrad a po roku 1533 upravený v renesančnom štýle. Rozsiahle stavebné úpravy boli vykonané v rokoch 16421700, kedy boli vybudované nové opevnenia s 5 baštami. V roku 1670 bol značne poškodený cisárskym vojskom. Neskoršie hrad slúžil ako vojenská ubytovňa a stoličná väznica (1685). V roku 1703 sa hradu zmocnili povstalecké vojská Františka II. Rákociho a v roku 1707 hrad zbúrali na jeho príkaz na ústupe pred cisárskymi vojskami.

V súčasnosti je v správe Liptovského múzea, v Hunyadyho bašte je zriadená stála expozícia dejín hradu.

Referencie

Literatúra 
 Encyklopédia Slovenska III. Zväzok (K-M), Bratislava, VEDA - vydavateľstvo SAV, 1979

Iné projekty

Externé odkazy 
 Liptovské múzeum o hrade Likava
 Stránka obce Likavka
 Hrad Likava - info na stránke slovenských múzeí
 Hrad Likava - najväčší hrad Liptova

Hrady a zámky na Slovensku
Ruiny na Slovensku
Likavka
Stavby v okrese Ružomberok
Ženská dvojhra na Open GDF Suez 2010

Ženská dvojhra na Open GDF Suez 2010 sa hrala ako súčasť Open GDF Suez 2010 od 8. do 14. februára 2010. Titul získala Ruska Jelena Dementievová, ktorá vo finále porazila Češku L. Šafářovú. Bol to jej 16. titul v dvojhre na okruhu WTA.

Nasadenie 

 'Jelena Dementievová (Víťazka)
 Flavia Pennettová (semifinále)
 Yanina Wickmayerová (1. kolo)
 Francesca Schiavoneová (2. kolo)

<li> Aravane Rezaïová (2. kolo)
<li> Šachar Peerová (štvrťfinále)
<li> Virginie Razzanová (1. kolo)
<li> Jelena Vesninová (2. kolo)

Odmeny a body do rebríčka

Výsledky

Finále

Externé odkazy 
Pavúk dvojhry
Pavúk kvalifikácie

Open GDF Suez 2010
Ženská štvorhra na Open GDF Suez 2010

Ženská štvohra na Open GDF Suez 2010 sa hrala ako súčasť Open GDF Suez 2010 od 8. do 14. februára 2010.  Titul vo štvorhre žien získali Češky Iveta Benešová a  Barbora Záhlavová Strýcová, ktoré vo finále porazili zimbabwiansko-americký pár Cara Blacková, Liezel Huberová. Pre Benešovú  a pre Záhlavovú Strýcovú to bol šiesty titul vo štvorhre na okruhu WTA.

Nasadenie 

 Cara Blacková /  Liezel Huberová'' (finále)
 Iveta Benešová /  Barbora Záhlavová Strýcová (Víťazky)

<li> Klaudia Jansová /  Alicja Rosolská (semifinále)
<li> Sarah Borwellová /  Raquel Kopsová-Jonesová (1. kolo)

Odmeny a body do rebríčka

Výsledky

Externé odkazy 
Pavúk štvorhry

Open GDF Suez 2010
Liptov (folklórny súbor)

Folklórny súbor Liptov vznikol pravdepodobne v roku 1946, kedy už existovala spevácka časť súboru. V rokoch 19501960 spolupracovala s folklórnou skupinou v Liptovských Sliačoch, ktorá dodávala tanečný program. V roku 1962 prišlo oživenie a folklórna skupina začala pracovať pri závodnom klube ROH Severoslovenských celulózok a papierní, od roku 1969 pri závodnom klube Bavlnárskych závodov V. I. Lenina a od septembra toho istého roku pri Kultúrnom a spoločenskom stredisku. V roku 1971 boli tanečníci súboru Vojtech Littva a Dušan Domiter vyhlásení za najlepších amatérskych tanečníkov, v tomto období (až do roku 1977) spolupracoval súbor aj s manželmi Hulejovcami. Od roku 1979 prešiel súbor opätovne pod Bavlnárske závody a v osemdesiatych rokoch reprezentoval súbor Česko-Slovensko na viacerých zahraničných festivaloch: vo Francúzsku (1983), Sýrii (1984) a Maroku (1985). V roku 1992 prešlo pod Odbor kultúry Mestského úradu v Ružomberku, od roku 1995 pod Kultúrne a informačné centrum a 1. januára 2001 vzniklo občianske združenie Folklórny súbor Liptov.

Ocenenia folklórneho súboru

Zahraničné zájazdy a ocenenia

Filmová a televízna tvorba

Známi spolupracovníci a členovia súboru 
Zakladajúci člen: PhDr. Kliment Ondrejka, CSc.
Hudobníci: Alexander Móži, Svetozár Stračina, Juraj Dubovec
Choreografi: Juraj Kubánka, Štefan Nosáľ, Štefan Uderman, Zdena Kyselá, Oleg Ivančenko, Leopold Kulich, Jozef Pálka, Ján Novenko, Pavol Gábor

Externé odkazy 
 Folklórny súbor Liptov
 Projekt Janko Hraško - studnica slovenského folklóru

Slovenské folklórne súbory
Organizácie založené v 1946
Kultúra v Ružomberku
HC 07 Orin Detva

HC 07 Detva bol slovenský hokejový klub pôsobiaci v meste Detva. Od sezóny 2017/2018 až do sezóny 2020/2021 pôsobil v najvyššej hokejovej súťaži na Slovensku.

História 
História klubu začína rokom 2007, keď sa dovtedajší klub sídliaci v Detve, HKm Detva rozhodol z popudu majiteľa, ktorý bol väčšinovým vlastníkom klubu presťahovať do Lučenca. Menšinovým akcionárom bol klub ŠK Detva v zastúpení mesta Detva. To sa dohodlo s bývalým reprezentantom Dušanom Pohorelcom na vytvorení úplne nového klubu, v ktorom by väčšiu príležitosť dostali detvianski odchovanci miesto dovtedajších zvolenských. Klub najprv účinkoval v 2. hokejovej lige, ktorú hneď vyhral a postúpil do 1. hokejovej ligy. Jednu sezónu pôsobil klub ako B-tím Zvolena.

Športové úspechy 
2018/19 a 2020/21 - Štvrťfinále v Tipos Extralige
2014/15 a 2016/17 - 1. miesto v 1. hokejovej lige
 2012/13 - 4. miesto v 1. hokejovej lige
 2007/08 - Víťaz 2.hokejovej ligy

Umiestnenia v jednotlivých sezónach

Slovensko 
Tipsport liga

 štvrťfinále 2018/19, 2020/21

 10. miesto 2017/2018

 1. hokejová liga SR - 9. ročníkov

1. miesto: 2014/2015, 2016/2017

4. miesto: 2010/11, 2012/13, 2015/2016
6. miesto: 2013/14
7. miesto: 2011/12
10. miesto: 2008/09
12. miesto: 2009/10

 2. hokejová liga - (skupina východ) 1. ročník

 1. miesto:  2007/08(v)

Slávni hráči
 Dušan Pohorelec
 Karol Križan
 Ján Laco
 Igor Majeský
 Marek Priechodský
 Dominik Kanaet
 Radovan Puliš
 Ján Sýkora
 Ladislav Ščurko

 
Šport v Detve
Detva, HC 07
Zlatá brána (televízna relácia)

Zlatá brána bol hudobno-dramatický televízny program pre deti a mládež, ktorý sa vysielal v 70.-80. rokoch 20. storočia na slovenskom okruhu Československej televízie. Jej ťažiskom bola detská populárna pieseň; výber z nich potom televízia cez štátne vydavateľstvo Opus vydávala na platniach a kazetách. 

Medzi hity Zlatej brány patria pesničky, ako „Bola raz malá hviezdička“, „Klope dáždik“, „Bryndza“ (s mladou Zuzanou Tlučkovou) či „Čumbulák (vesmírny je bubák)“.

Na CD nosičoch vydal Opus piesne zo Zlatej brány v roku 2006.

Diskografia 
 Zlatá brána 1970 - 1975
 Zlatá brána 1975 - 1980
 Zlatá brána 1980 - 1985

Linky 
 Zoznamy skladieb (CD reedícia)
 Vydavateľstvo Opus: roky 1970 - 1975, roky 1975 - 1980 a roky 1980 - 1985

Televízne relácie Slovenskej televízie
Zábavné televízne programy
Hudobné televízne programy
Korytnica-kúpele

Korytnica-kúpele je kúpeľná osada obce Liptovská Osada.

Leží v južnej časti okresu Ružomberok, pod severnými svahmi Prašivej, v hlbokej nízkotatranskej doline obkľúčenej lesmi, v nadmorskej výške

Kúpele Korytnica 
Kúpeľníctvo v osade Korytnica má bohatú históriu, doložené počiatky siahajú už do 16. storočia. Minerálna voda z Korytnice získala v minulosti medaily na svetovej výstave 1873 vo Viedni a 1904 ako jediná európska minerálna voda na svetovej výstave v americkom St. Louis. Do roku 1974 premávala do kúpeľov úzkorozchodná železnica. V kúpeľoch sa okrem iného liečili aj cisár František Jozef a Ľudovít Štúr. Kúpele boli v deväťdesiatych rokoch počas vlády Vladimíra Mečiara sprivatizované. V roku 2002 sa kúpele dostali do konkurzu a chátrajú.

Z prameňa Vojtech v kúpeľoch Korytnica vyviera s teplotou 5,4°C najchladnejšia minerálna voda zo všetkých slovenských prameňov.

Kúpele sú od roku 2003 zatvorené a nefungujú. V súčasnej dobe areál vrátane pôvodnej plničky minerálnej vody chátra. 

V roku 2013 kúpil plničku minerálnej vody Korytnica, ako aj časť tamojšieho areálu  francúzsky podnikateľ s chorvátskymi koreňmi Zlatko Banovi, ktorý vlastní firmu AMOS-SERVICES, s.r.o.  Postupne zrekonštruoval pramene, takže verejnosti je prístupných päť prameňov: Vojtech I., Vojtech II., Žofia, Jozef a Anton. 

Začiatkom júna 2016 otvorili penzión Svätopluk, ktorý vytvorili rekonštrukciou nevyužitej  budovy bývalej pošty a kaviarne. V penzióne je aj reštaurácia, ktorá pripravuje okrem iných rôzne špeciality na grile.  V penzióne sa môže ubytovať asi 50 osôb a to vrátane prístelkov.  

Súčasťou areálu je detské ihrisko a parkovisko. Záujemcovia si môžu bezplatne nabrať neobmedzené množstvo minerálnej vody zo zrekonštruovaných prameňov.  

Do Korytnice vedú dve cyklotrasy Ružomberok - Korytnica a Donovaly Korytnica, ktoré sú vhodné aj pre pešiu turistiku. Trasa vedúca z Ružomberka (Cyklokorytnička) bolo novootvorená v lete 2016 a slúži aj ako náučný chodník aj pre rodiny s deťmi.

Externé odkazy 
Video prehliadka Kúpeľov Korytnica

Referencie

Iné projekty 

Kúpele na Slovensku
Liptovská Osada
Nízke Tatry
Ženská dvojhra na French Open 2002

Titul získala nasadená trojka Američanka Serena Williamsová, ktorá vo finále porazila turnajovú dvojku svoju sestru Venus Williamsovú v dvoch setoch 7–5, 6–3. Bol to jej druhý grandslamový titul a 15. titul v dvojhre na okruhu WTA.

Nasadenie 
Nižšie je zoznam nasadených hráčok. V zátvorkách je kolo, v ktorom vypadli.

Výsledky

Finálová fáza

Externé odkazy 
 Oficiálna stránka turnaja

French Open 2002
Kýčerka (Čadca)

Sídlisko Kýčerka je najväčším sídliskom v meste Čadca. Nachádza sa na juhozápade mesta v blízkosti nemocnice s poliklinikou. V roku 2012 žilo vo vyše 7 000 bytoch 15 000 obyvateľov.

História a popis sídliska 
Sídlisko sa začalo stavať v 70. rokoch 20. storočia najmä pre zamestnancov Tatry Kopřivnice, nemocnice a závodu Slovena v Čadci. Prvé bytovky boli dané do užívania v roku 1978 a výstavba bola ukončená na konci 80. rokov. Zmena režimu priniesla zastavenie výstavby i na sídliskách Žarec a Sídlisko III. 

V 90. rokoch žilo na sídlisku viac ako 8 000 obyvateľov a ich počet sa zvyšoval až na terajších 15 000 obyvateľov. Kýčerka tak tvorí polovicu celého obyvateľstva mesta. Sídlisko sa v súčasnosti rozširuje výstavbou nových bytových domov. 

Na sídlisku sa nachádza Kostol sv. Jozefa robotníka z roku 1998 a dve základné školy – ZŠ Rázusova a ZŠ Komenského.

Doprava 
Hlavnou prístupovou cestou na sídlisko je Okružná ulica, ktorá odbočuje z cesty II/487. 
Verejnú dopravu zabezpečuje sieť MHD Čadca, linkami číslo 3 a 8, ktoré premávajú po okružnej trase centrum – Kýčerka – nemocnica – centrum (linka 3) a opačne (linka 8). Najbližšia železničná zastávka je Čadca zastávka na trati Čadca – Makov.

Čadca
Sídliská na Slovensku
Tourbillon

Tourbillon je zložitý mechanizmus v osobných, najčastejšie náramkových hodinkách, pôvodne slúžiaci na elimináciu vplyvu gravitácie a zotrvačných síl na presnosť merania času hodín pri ich nosení na ruke.

Z histórie 

Kedysi keď hodinári nemali možnosť použiť v hodinkách batérie a elektricky poháňané strojčeky, boli hodinky pomerne nepresné. Hodinári sa domnievali, že ich nepresnosť je spôsobená tým, že na hodinový mechanizmus pôsobila gravitácia a zotrvačné sily, ktoré vznikali pri pohybe rukou alebo pri chôdzi osoby, ktorá hodinky nosila. Domnievali sa tak na základe faktu, že veľké stacionárne hodiny (vežové alebo iné) boli oveľa presnejšie ako tie náramkové. Preto sa snažili tento efekt zotrvačných síl eliminovať plávajúcim uložením hodinkového mechanizmu. Ide v podstate o voľné uloženie celého strojčeka do rotačného puzdra. Takéto uloženie sa prvýkrát podarilo vyrobiť hodinárovi Abrahamovi-Louis Breguetovi v roku 1795.

Dnešné výskumy však preukázali, že tourbillon nemá na presnosť merania času takmer žiadny vplyv. Nepresnosť nevnášajú ani gravitácia ani zotrvačné sily, ale skôr konštrukcia hodinového mechanizmu a rôzne druhy strát (trenie, zotrvačnosť súčastí, odpor, spôsob vytvárania pohybu jednotlivých častí mechanizmu a pod.).

Dodnes býva tourbillon súčasťou niektorých drahších, moderných hodiniek ako dôkaz hodinárskej remeselnej zručnosti a virtuozity.

Hodiny

ru:Механические часы#Турбийон
ATAKA - národný zväz

ATAKA - národný zväz () je krajne pravicová politická strana v Bulharsku. Založená bola v roku 2005 a získala úspechy v bulharských parlamentných voľbách, ako aj vo voľbách do Európskeho parlamentu. Predsedom strany je bulharský nacionalistický politik Volen Siderov.

Program strany 
Strana sa profiluje ako národná a vlastenecká. Upozorňuje na negatívne javy v bulharskej politike a spoločnosti. Vystupuje euroskepticky a snaží sa o národné pozdvihnutie národného povedomia Bulharov. Kriticky vystupuje proti príslušníkom tureckej a cigánskej národnostnej menšiny. Snaží sa zrušenie vysielania programov v tureckom jazyku. Upozorňuje na vysoký podiel Turkov a Cigánov na kriminalite v Bulharskej republike. Usiluje sa o zákaz predaja poľnohospodárskej pôdy cudzincom, zákaz výpredaja národného majetku cudzím spoločnostiam a o vystúpenie krajiny z NATO. Strana zdôrazňuje význam pravoslávia pre bulharské národné tradície a snaží sa o spoluprácu s inými národnými stranami v Európe. Odmieta vyhlásenie samostatnosti Kosova a Metohije, kozmopolitizmus a multikulturalizmus.

Volebné výsledky strany

Významní politici
 Volen Siderov - zakladateľ strany
 Desislav Čukolov - poslanec Európskeho parlamentu (2007-09)
 Prof. Stanislav Stanilov - poslanec Bulharského parlamentu (2005-)
 Dimitar Stojanov - poslanec Európskeho parlamentu (2007-)
 Slavčo Binev - poslanec Európskeho parlamentu (2007-)

Externé odkazy 
Оficiálna stránka zväzu«АTAKA»
Politické strany v Bulharsku
Nacionalizmus
Vzniklo v 2005
Zaplavenie Kolontáru a okolia jedovatými kalmi

Zaplavenie Kolontáru a okolia jedovatými kalmi z neďalekého odkaliska továrne na výrobu hliníka v blízkosti mesta Ajka, bola rozsiahla ekologická havária v Maďarsku, ku ktorej došlo 4. októbra 2010.

K zaplaveniu obce Kolontár a mesta Devecser došlo 4. októbra 2010 v popoludňajších hodinách, keď sa o 12:25 SELČ pretrhla hrádza odkaliska hlinikárne MAL Magyar Alumínium Termelő és Kereskedelmi Zrt. a leptavý kal následne zaplavil niekoľko miest a obcí. Katastrofa spôsobila smrť 10 ľudí, veľa materiálnych škôd a približne 150 ľudí bolo vážne popálených alebo inak zranených. 

Nehoda mala z ekologického hľadiska podobný rozsah ako o približne pol roka starší únik ropy v Mexickom zálive. Z odkaliska uniklo cca 700 tis. kubíkov červeného jedovatého bahna obsahujúceho podľa meraní Greenpeace 110 mg/kg arzénu, 1,3 mg/kg ortuti a 660 mg/kg chrómu, čo sú veľmi vysoké hodnoty. Zaplavená oblasť sa odhaduje na 40 km². Situáciu už niektorí ľudia prirovnali ku katastrofe v Černobyle.

Referencie

Iné projekty

Externé odkazy 
 Oficiálne stránky maďarskej vlády o tragédii  
 Oficiálne stránky MAL Magyar Alumínium

Zdroj 
 

Ekologické katastrofy
Katastrofy v Maďarsku
Katastrofy v 2010
2010 v Maďarsku
Opunciovité

Opunciovité alebo kaktusovité alebo ľudovo kaktusy (lat. Cactaceae alebo Opunticeae alebo Mamillariceae) je čeľaď krytosemenných dvojklíčnolistových rastlín. 

Kaktusy sú rastliny prispôsobené dlhým obdobiam sucha v podmienkach púšte. Sú to sukulentné rastliny - keď majú prístup k vode, ukladajú si ju do zdužnatelých častí tela, ktoré sa zvyčajne redukujú len na stonku. Ich pichliače sú premenené listy,ktoré sa redukovali z dôvodu uchovávania vody. Ich kvety môžu mať veľkosť od 1 cm po 30 cm, sú zvyčajne červené, žlté, oranžové alebo fialové.

Nie všetky kaktusy sú však z púšte. Niektoré vo voľnej prírode obývajú dažďové pralesy. Nemajú zdužnatelé časti tela v takej miere,ako púštne kaktusy.

Iné projekty 

Kaktusovité
Bitka pri Vavrišove

Bitka pri Vavrišove bola bitka v roku 1709, jedna z posledných počas povstania Františka II. Rákociho.

V bitke sa stretlo cisárske vojsko labancov s Rákociho kuruckými vojskami. Menej početné cisárske vojsko použilo na tie časy netradičný šiancový obranný systém. Cisárske vojská uzatvorili Liptovskú kotlinu, povstalecké vojská sa snažili preraziť cez vybudovanú obranu. Kuruci dostali v záverečnej fáze napriek vojenskej prevahe povel na ústup, takže bitka ostala bez víťaza.

Literatúra 
 FERIANČEKOVÁ, Marcela (ed.): Bitka pri Vavrišove 1709 : Zborník príspevkov z vedeckej konferencie pri príležitosti 300. výročia bitky pri Vavrišove. Vavrišovo : Obecný úrad, 2009. 110 s. ISBN 978-80-970198-9-1

Externé odkazy 
Bitka pri Vavrišove - rekonštrukcie
Oficiálna stránka obce - Vavrišovo

Iné projekty 

Bitky protihabsburských povstaní
Bitky na Slovensku
Ruská mafia

Ruská mafia (Rusky: русская мафия, russkaya mafiya) alebo Bratva (братва, bratva) je súhrnné označenie pre zločinecké organizácie pochádzajúce z krajín bývalého Sovietskeho zväzu. Používa sa tiež výraz postsovietsky alebo ruskojazyčný organizovaný zločin.

Od roku 1991 (pád Sovietskeho zväzu) majú tieto skupiny značnú svetovú moc a vplyv. Sú aktívne v takmer každej časti ruskej spoločnosti.

Činnosť 
Aktivity ruskej mafie zahrňujú obchod s drogami, zbraňami, nebezpečnými látkami, kupliarstvo, pranie špinavých peňazí, falšovanie, násilné trestné činy, lúpeže a krádeže. Ďalej je to podnikanie, ktoré navonok vyzerá ako legálne, ale má zakryť finančnú trestnú činnosť.

Cieľom je nielen peňažný zisk, ale tiež zaistenie vplyvu a možnosť rozhodovania v strategicky významných ekonomických odvetviach, dosadenie vlastných ľudí do štátnej správy a významných podnikov.

V rámci Európy je ruskojazyčný organizovaný zločin jedným z najbohatších. Ročný obrat sa odhaduje na 200 miliárd dolárov.

Jedným z dôležitých príjmov ruskej mafie je vydieranie podnikateľov (tzv. výpalné, reket, racket, racketeering) a potom inkasovanie poplatku za „ochranu“ a za umožnenie podnikateľovi prevádzkovať jeho činnosť (tzv. kryša, kriša).

Z hľadiska krutosti, brutality a násilných trestných činov sú v ruskojazyčnom organizovanom zločine na prvom mieste Čečeni, za nimi Ukrajinci a Rusi.

Štruktúra 
Postsovietsky organizovaný zločin sa vyznačuje hierarchickou štruktúrou (aj keď tá nie je tak dôsledne dodržiavaná ako u klasickej mafie), tradíciami, disciplinovanosťou a poriadkom.

Na vrcholu pomyselnej pyramídy je vždy tzv. vor v zákone (zlodej zo zákona, zlodej podľa zákona, zlodej podľa práva). Je to profesionálny zločinec, starší a skúsený, ktorý si svoje postavenie vydobyl svojou kriminálnou kariérou. Nikdy nebude spolupracovať s políciou, ostatní ho rešpektujú a svoju funkciu vykonáva až do svojej smrti (niekedy predčasnej). Je tu tiež rada vorov. Pod nimi je autorita, ktorá riadi staršiny. Staršinovia už majú na starosti organizovanie konkrétnych činností, spolupracujú s vedúcimi skupín, ktoré vykonávajú akcie (pašovanie, vydieranie, obchod), sú v kontakte s právnikmi, rôznymi poradcami a pešiakmi, vojakmi, vykonávateľmi.

Príkazy sa vydávajú sprostredkovane z dôvodu utajenia. Jednotlivé články reťazca by o sebe teda nemali vedieť. To potom sťažuje prácu polícii pri odkrývaní ich trestnej činnosti. Ruská mafia tiež často využíva prostredníkov na nákup nehnuteľností a iného majetku – a tak sú sídla firiem, byty alebo autá napísané na tretiu osobu a hlavní aktéri sú ťažko postihnuteľní.

Tetovania 
Členovia ruskej mafie, inak nazývaní aj vory, často označujú svoje telá tetovaniami. Od tetovaní s náboženskou tématikou, ako napríklad podobyzeň Panny Márie, až po zobrazení bývalých diktátorov Lenina či Stalina. Účelom týchto tetovaní je odlíšenie od bežnej populácie a pohŕdanie ňou.

Referencie

Zdroj 
 

Mafia
Zločinecké organizácie
Arma Angelus

Arma Angelus bola americká metalcorová skupina z Chicaga. Bola vytvorená v roku 1998 a rozpadla sa v roku 2002. Jej členmi boli Pete Wentz (spev, teraz basgitarista v skupine Fall Out Boy), Tim McIlrath (basová gitara, teraz spevák v skupine Rise Against), Jay Jancetic (gitara, teraz gitarista v skupine Holy Roman Empire), Daniel Binaei (gitarista), Adam Bishop (gitarista, teraz učiteľ angličtiny na Liberty High School v Bakersfielde) a Timothy Miller (bicie).

Po tom, čo Tim McIlrath začal formovať skupinu Rise Against, bol v roku 1999 nahradený Christopherom Gutierrezom. Gutierrez bol ako basgitarista nahradený na jednom koncerte Josephom Trohmanom (teraz gitarista v Fall Out Boy). Trohman bol nevhodný pre skupinu, pokiaľ ide o oboznámenosť s hudbou a vystupovanie. Na poslednom koncerte Arma Angelus hral na bicie Partick Stump, Pete Wentz spieval, Joe Trohman hral spolu s Adamom Bishopom na gitaru a Christopher Gutierrez hral na basovú gitaru.

Vplyvy
Na skupinu Arma Angelus mala hlavný vplyv skupina Damnation A.D..

Diskografia
 Things We Don't Like We Destroy (Kompilácia) (2002), Let It Burn Records
 Where Sleeplessness Is Rest from Nightmares (2001), Eulogy Records
 The Grave End of the Shovel EP (2000), Let It Burn Records
 The Personal is Political (2000), Demo

Externé odkazy
 Let It Burn Records
 MySpace Page

 
Metalcorové hudobné skupiny
Post-hardcorové hudobné skupiny USA
Hudobné skupiny z 1998
Hudobné skupiny ukončené v roku 2002
Rate Your Music

Rate Your Music alebo RYM  je metadátová databáza, kde hudobné (a nehudobné) albumy, EP, single, videá a pirátske nahrávky sú hodnotené a posudzované užívateľmi. Tieto dáta sú potom použité pri vytváraní odporúčaní pre používateľov a na vytváranie hodnotených zoznamov albumov. Je to niečo ako wiki v tom zmysle, že užívatelia môžu pridať, upraviť a odstrániť obsah, ale väčšina nových užívateľov môže editovať obsah len so schválením moderátora.

Externé odkazy 
Rate Your Music
Numerama článok o Rate Your Music
Mahalo.com článok o Rate Your Music

Hudobné webové stránky
Web 2.0
Online hudobné databázy
Rytmická gitara

Rytmická gitara alebo sprievodná gitara, nesprávne doprovodná gitara je termín, ktorý označuje spôsob použitia gitary ako rytmického nástroja, ktorý udáva hlavne tempo a rytmus, ale tiež harmóniu či akcent (dôraz) danej skladby. Je tak časťou rytmickej sekcie. Používala sa napríklad v 40-tych rokoch 20. storočia v big bande. V súčasnosti je najviac používaná v akustickej hudbe country, blues, rocku, rock and rollu, atď. Spolu s basovou gitarou a bicími vytvárajú hudobný základ pre sólovú gitaru a spev.

Najznámejší rytmickí gitaristi 
Bryan Adams
Billie Joe Armstrong (Green Day)
Bono Vox (U2)
Dave Grohl (Nirvana, Foo Fighters)
Jimi Hendrix
Chad Kroeger (Nickelback)
John Lennon (The Beatles)
Dave Mustaine (Megadeth)
Malcolm Young (AC/DC)
Roger Waters (Pink Floyd)
Miroslav Žbirka (Modus a Limit)

Pozri aj 
Elektrická gitara

Hudobné nástroje
Gitary
TV Ruža

TV Ruža bola prvá súkromná televízia v Ružomberku, ktorá začala vysielať 15. novembra 2006 o 16:00.

Zakladateľom televízie bol Jozef Daniš, bývalý odborový podpredseda OZ Papier spoločnosti Mondi Business Paper SCP, a. s., ktorý s papierenským gigantom viedol úspešný súdny spor. V televízii pracovali viacerí budúci zamestnanci komerčných médií alebo masmediálni pracovníci: Andrea Mužíková-Lukoničová - redaktorka TV JOJ, Veronika Daubnerová - redaktorka TV JOJ, Rastislav Kolčák - kameraman TV JOJ, František Hanes - kameraman TV Markíza, Michaela Milá - bývalá šéfredaktorka MTR Ružomberok, Viktória Čapčíková - hovorkyňa mesta Liptovský Mikuláš, Martin Mázor - redaktor Zvolenských novín a ďalší. 

Televízia prinášala pravidelné spravodajstvo z okresu Ružomberok a aj niekoľko vlastných relácií. Po finančných problémoch, ktoré sa majiteľ televízie snažil riešiť ponukou spolupráce s mestom Ružomberok, televízia v lete roku 2007 zanikla.

Externé odkazy 
 medialne.sk
 Ružomberský hlas - Spoluprácu s TV Ruža (zatiaľ) neschválili

Ruža
Ruža
Ruža
Vzniklo v 2006
Zaniklo v 2007
Bitka o Am Dam

Bitka o dedinu Am Dam na východe Čadu v blízkosti sudánskych hraníc prebiehala 7. a 8. mája 2009. Čadská armáda spustila útok, ktorého cieľom bolo zničiť skupinu povstalcov.

Boj 
7. mája o 11:30 prápor čadskej Prezidentskej gardy pod velením generála Toufa Abdoulajeho zaútočil na kolónu povstalcov pri osade Am Dam asi sto kilometrov južne od mesta Abéché. Vládne vojská na vyzbrojených terénnych vozidlách zaútočili na kolónu z oboch strán, pričom podľa výpovede očitého svedka boli použité aj ťažké zbrane. Boje prebiehali aj v okolí miestnej nemocnice.

Po menej než hodine bojov sa povstalci pokúsili úhybným manévrom uniknúť vládnym vojskám, no narazili na kolónu vládnych vozidiel ktorá ich postup zastavila. Boje trvali zhruba do 02:30 nasledujúceho dňa, keď sa posledným zvyškom povstaleckých síl podarilo uniknúť do sudánskeho Darfúru.

Čistenie oblasti 
Podľa informácií zverejnených čadskými úradmi padlo v boji 247 mužov, z toho 225 bolo povstalcov. Ďalších 212 osôb bolo zajatých, pričom 83 bolo neplnoletých. Po boji vládne jednotky vtrhli do nemocnice a zhabali zdravotnícky materiál. Civilní dobrovoľníci boli rozdelení do šiestich skupín a dostali na starosť pochovanie tiel.

Vládne vojská pokračovali v pátraní po povstalcoch. Podarilo sa im vystopovať skupinu, ktorá sa ukrývala medzi civilistami v neďalekej dedine Galbassa. Vojaci podporovaní tankom T-55 budovu obkľúčili. Civilisti boli vyzvaní, aby budovu opustili. Z budovy vyšli piati civilisti, no medzi nimi boli aj dvaja povstalci. Obaja boli zabití, pričom paľba zároveň zranila troch civilistov, medzi nimi aj 14-ročného chlapca. Budova bola následne zrovnaná so zemou. Zahynuli v nej dvaja povstalci a 55-ročný Júsuf Abakar, ktorý bol otcom ôsmich detí. Šlo o jedného z pätnástich civilistov, ktorých životy si boje vyžiadali.

Vojaci zostali v oblasti aj niekoľko dní po skončení bojov, pričom podľa výpovede civilistov niektorí sexuálne obťažovali tamojšie ženy. Mnohé preto oblasť opustili a vrátili sa až po tom, ako vojaci odišli.

Referencie 
 http://konflikty.wp.pl/kat,1020229,title,Decydujace-walki-w-Czadzie,wid,11109738,wiadomosc.html?ticaid=1b0b0
 http://www.tvn24.pl/12691,1599273,0,1,rebelianci-z-czadu-pokonani-w-bitwie,wiadomosc.html
 http://news.bbc.co.uk/2/hi/africa/8041908.stm
 http://web.archive.org/web/20100605230431/http://www.france24.com/en/20090511-chad-rebels-retreat-sudan-bases

Bitky v Čade
Bitky v 2009
AS-202

AS-202 (Apollo 3 alebo SA-202) bola misia programu Apollo a tretí let rakety Saturn IB. Hlavnou úlohou bol test rakety a  kozmickej lode  Apollo. Let bol suborbitálny a bez posádky. Misia dopadla úspešne.

Ciele misie

AS-202 mala byť druhou misiou rakety Saturn IB, ale z dôvodu omeškania pri výrobe lode Apollo bola presunutá až po misii AS-203. Test bol v podstate opakovaním misie AS-201, len s tvrdšími podmienkami. Zážih druhého stupňa mal trvať dlhšie a loď mala vystúpiť do väčšej výšky. V stave beztiaže mali prebehnúť štyri testovacie zážihy motora AJ-10, poháňajúceho servisný modul lode Apollo. Pri návrate do atmosféry mal byť vykonaný test tepelného štítu pri extrémnych podmienkach.

Priebeh letu
Štart sa konal 25. augusta 1966 o 17:15 UTC na  štartovacom komplexe 34 na Cape Canaveral Air Force Station. Celý let prebehol bez problémov, presne podľa plánu. Prvý stupeň pracoval dve a pol minúty a vo výške 56 kilometrov bol odpojený, druhý stupeň pracoval sedem a pol minúty a vyniesol kozmickú loď Apollo na balistickú dráhu s apogeom 216 kilometrov.

Po tej nasledovali štyri zážihy motora servisného modulu. Prvý zážih trval 3 minúty 35 sekúnd a zvýšil tak apogeum dráhy na 1128,6 km. Pri zostupe späť k Zemi boli vykonané ďalšie tri zážihy, z ktorých posledné dva trvali len tri sekundy a boli vykonané v desiatich sekundových intervaloch. Tak bola overená schopnosť rýchleho reštartu v bezváhovom priestore.

Do  atmosféry vstupoval veliteľský modul rýchlosťou cez 8900 m/s a dopadol 370 km od zamýšľanej pozície. O osem a pol hodiny neskôr ho vytiahla lietadlová loď triedy Essex USS Hornet. V súčasnej dobe je veliteľský modul opäť na Hornete, ktorý kotví v Alamede v Kalifornii a slúži ako plávajúce múzeum.

Pozri aj 
 Program Apollo
 Saturn I

Literatúra

Iné projekty

Externé odkazy 
 http://nssdc.gsfc.nasa.gov/database/MasterCatalog?sc=APST202

Program Apollo
Kozmonautika v 1966